CELEX: 62013CN0576
Language: da
Date: 2013-11-14 00:00:00
Title: Sag C-576/13: Sag anlagt den 14. november 2013 — Europa-Kommissionen mod Kongeriget Spanien

25.1.2014   
            
            
               DA
            
            
               Den Europæiske Unions Tidende
            
            
               C 24/7
            
         Sag anlagt den 14. november 2013 — Europa-Kommissionen mod Kongeriget Spanien
   (Sag C-576/13)
   2014/C 24/12
   Processprog: spansk
   
      Parter
   
   
      Sagsøger: Europa-Kommissionen (ved L. Nicolae og S. Pardo Quintillán, som befuldmægtigede)
   
      Sagsøgt: Kongeriget Spanien
   
      Sagsøgerens påstande
   
   
               —
            
            
               Det fastslås i overensstemmelse med artikel 258, stk. 1, TEUF, at Kongeriget Spanien har tilsidesat sine forpligtelser i henhold til artikel 49 TEUF, idet det generelt har forpligtet godshåndteringsvirksomheder, der udøver deres aktiviteter i spanske havne af almen interesse, til at deltage i et SAGEP (aktieselskab, der forvalter havne) og under alle omstændigheder ved ikke at lade dem søge deres eget personale på markedet, uanset om det er fastansat eller midlertidigt personale, med mindre den arbejdskraft, som bliver foreslået af SAGEP ikke er egnet eller er utilstrækkelig.
            
         
               —
            
            
               Kongeriget Spanien tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Den af Europa-Kommissionen anlagte sag mod Kongeriget Spanien vedrører den ordning, der er indført ved den spanske lov om statslige havne og handelsflåden. Sagen vedrører godshåndteringsvirksomheder og nærmere bestemt forvaltning af arbejdskraft i forbindelse med levering af havneydelser med godshåndtering.
   Kommissionen er af den opfattelse, at denne ordning, som generelt forpligter godshåndteringsvirksomheder, der udøver deres aktiviteter i spanske havne af almen interesse, til at deltage i et aktieselskab, der forvalter havne (SAGEP), og som under alle omstændigheder ikke lader dem søge deres eget personale på markedet, uanset om det er fastansat eller midlertidigt personale, med mindre den arbejdskraft, som bliver foreslået af SAGEP ikke er egnet eller er utilstrækkelig, er uforenelig med de forpligtelser, der påhviler Kongeriget Spanien i henhold til artikel 49 TEUF vedrørende etableringsfriheden.